ADRIÀ HERNÁNDEZ PRESENTA 'HIJOS DE ABRAHAM' AL CASTELL D'ALAQUÀS
30/08/2023

# ADRIÀ HERNÁNDEZ PRESENTA 'HIJOS DE ABRAHAM' AL CASTELL D'ALAQUÀS

*   30/08/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21461

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21461%2F0&title=Ajuntament%20d%27Alaqu%C3%A0s.%20Premsa.ADRI%C3%80%20HERN%C3%81NDEZ%20PRESENTA%20%27HIJOS%20DE%20ABRAHAM%27%20AL%20CASTELL%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21461/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21461/30082023whatsapp_image_2023-08-30_at_11_24_47_2__Form_4.jpg)](https://www.alaquas.org/ficheros/documentos/2023/2/21461/30082023whatsapp_image_2023-08-30_at_11_24_47_2__Form_10.jpg "<a href='https://www.alaquas.org/ficheros/documentos/2023/2/21461/30082023whatsapp_image_2023-08-30_at_11_24_47_2__Form_10.jpg' target=_blank><i class='fa fa-external-link' aria-hidden='true'></i>.ADRIÀ HERNÁNDEZ PRESENTA 'HIJOS DE ABRAHAM' AL CASTELL D'ALAQUÀS</a>")

Més de 200 persones assisteixen a la presentació de la tercera novel·la de l'investigador local que va consistir en una posada en escena original que va combinar teatre i música coral amb la col·laboració de Thíasos Coral.

L’investigador local Adrià Hernández va presentar ahir la seua tercera novel·la “Hijos de Abraham” en un acte que va consistir en un espectacle de teatre i música coral i que va comptar amb l’assistència de més de 200 persones. Van estar presents l’Alcalde d’Alaquàs, Toni Saura, regidores i regidors de la Corporació Municipal, ex alcaldes d’Alaquàs i alcaldies de l’Horta Sud de diferents generacions.

Aquesta obra tanca una trilogía que inclou “La Hoja de Malva” y “Los Baños del Callejón” en les quals es recrea com era la vida d’Alaquàs i del Regne de València entre els segles XIV al XVII. En aquest cas, l’obra té com a protagonista Baltasar Pardo de la Casta, que va arribar ser Virrey de Mallorca entre altres càrrecs importants en la Corona d’Aragó.

L’autor ha cedit aquesta novel·la a l’associació solidària local Cor de Vila amb la qual col·labora des dels seus inicis. El llibre es pot obtindre a a través de donatius d’un mínim de 15 euros a l’entitat local.

L’acte es va iniciar amb la presentació del voluntari de l’associació, Pau del Olmo i va comptar amb la intervenció de l’Alcalde d’Alaquàs, Toni Saura i de la presidenta de Cor de Vila, Marta Murciano. A continuació va fer entrada en l’acte Ana de Palafox y Cardona, esposa de Baltasar Pardo de la Casta, interpretada per Susana Lázaro de Via Heraclia. Posteriorment Thiasos Coral va recrear una de les majors agressions al col·lectiu jueu a Mallorca al segle XVII. En la part final, va fer entrada Adrià Hernández, vestit de musulmà, que va saludar el públic en valencià, castellà i àrab i va posar en valor la riquesa del valencià al llarg dels anys.